Моравички епитафи: Свештица
Моравички епитафи: Свештица су преписи текстова уклесаних на крајпуташима и кенотафима у селу Свештица (Општина Ивањица).

Споменик Љубу Савићу (†1914) (гробље Мазгит)
 Спомен ЉУБА САВИЋА
 пож. 25. г.
 Бивши трг. из Ивањице
 а погибе Аустринског рата
 11. 9. 1914. г.
 на Топчидеру, у Београду,
 бор. за слободу.
 Спомен подиже синовац Милун,
 брат Милан, Војислав
 снае Дара, Ана, Станика, Миља, Драгица,
 синовци Мићо и Зоран.

Споменик Јовану Комадини (†1878) (испод гробља Мазгит)
 Овај спомен показује
 храброг српског војника
 ЈОВАНА
 сина Марка КОМАДИНЕ
 из села Лисе
 ср. Драгачевског окр. Чачанског,
 бив. артељирског наредника
 који је у Србско-Турском рату
 год. 1876.
 у кланцима Јавороким погинуо.
 На опште задовољство
 јуначки се борио,
 а 1878. г. у бившој 	(…)
 за нову Србију
 такође за ослобођење и независност
 миле своје домовине Србије
 у званоме (...)
 Сокупљу
 14. јануар 1878. год.
 у 28. години свога живота
 у најлепшем цвету своје младости
 на велику судбу и жалост фамилије,
 особито старог му оца Марка.
 Мајка (...)
 отац Марко
 са којим да се уместо
 нигда свог непрежаљеног сина тјешим
 још за који дан за већу тугу и жалост своју
 и смртним очима својим гледам га
 док и сам тамо код њега у вјечност
 преселим се (...)

Споменик Вукосаву Солдатовићу (†191?) (испод гробља Мазгит)
 Споменик почившег
 ВУКОСАВА СОЛДАТОВИЋА
 из села Лисе,
 храброг војника прве кл.
 батаљона Драгачевског
 који у 25. год.
 (...)
 Бог да му душу прости.
 Овај спомен подиже му
 његова мајка Анђа.
 Писао и изрезао Миле Поповић.

Споменик Цветку Савићевићу (†1886) (испод гробља Мазгит)
 Овај биљег показује тјело
 почившег пок. раба Божијег
 ЦВЕТКА САВИЋЕВИЋА
 из села Рашчића,
 бившег краброг војника 1-ве класе
 прве чете битаљона Моравичког
 који је у 21-вој год. живота свог
 у рату српско и турског
 погинуо 1886. г
 (...)
 а на превелику жалост
 тужног му оца Мартина и матере Јелене
 који му овај биљег од жалости подигоше
 с којим да се
 уместо свога никад не заборављеног сина
 до последњег часа живота свог
 тјеше гробови
 (...)

Споменик Радомиру Кушићу (†1912) (поред пута Ивањица-Оштра главица-Трње-Луке)
 Спомен храброг војника
 Косовског осветника
 РАДОМИРА КУШИЋА
 из Свештице
 рођен 1885. г.
 који је погинуо од Турака
 у борби на Бакарном Гумну
 близу града Прилепа
 24. октомбра 1912. године
 у светом рату за ослобођење
 од робског живота
 браће Срба у Старој Србији
 и Маћедонији.
 Слава му и вечан помен.
 Овај спомен подиже му
 отац Јован
 и браћа Светислав и Исаило.

Споменик Витомиру Кушићу (†1915) (поред пута Ивањица-Оштра главица-Трње-Луке)
 Спомен
 ВИТОМИРУ В. КУШИЋУ
 војнику регруту I чете
 I бат. пешадиског пука Ст. Немања
 рођен 15. II. 1894. год.
 Изнурен ратним напорима
 подлеже тешкој болести
 од које умре у Грабовцу-Обреновцу
 13. II. 1915. год.
 У најлепшој младости остави нас
 да за њим вечито тугујемо
 и овај споменик подижемо.
 Отац Владе, мајка Миленија,
 брат Рајко и сестра Зорка.

Споменик Савићима – Павлу (†1912) и Ристу (†1914) (Галоњске стране)
 Ој Србине мили роде
 умољено стани овде
 прочнтај овај спомен
 почив.
 ПАВЛА САВИЋА
 из Свештице
 као војник II-ог позива
 политичке чете
 који поживи 30. г.
 а умро у Љешкој болници
 21. II. 1912. год.
 Бог да га прости.
 Овај спомен подигоше му
 његови синови Милисав, Обрад
 и жена Мара.
 Ево стране споменика
 дичног војника
 Српскога ратника
 РИСТО САВИЋ
 из Свештице
 (...) допунске батерије
 Што најлепше цвета
 тек 27. лета мене скоси,
 ја ко биљка клета
 и наиђе судбина проклета
 те ме скиде са овога света
 у Крагујевачкој болници
 14. 11. 1914. год.
 Бог да га прости.
 Овај споменик диже
 његов син Проко
 и жена Стаменка.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи